Lolland-Falsters Stifts-Tidende, 1844-11-09
Præsidenten: Der har ikke været brugt noget andet Udtryk end Aflevering. Etatsraad Stenfeldt. Jeg kan ikke tilbage, holde nogle faa bemærkninger i Anledning at nærværende Sag. Selv er jeg Medlem af Trykkefrihedsselskabet, men jeg er vis paa, at Mange flere med mig aldeles ikke samstemme i, hvad Andragendet indeholder, og jeg antager derfor ikke at det kan betragtes som et Udtryk af hele Selskabets Mening. At i det Hele taget Trykkefrihedsselskabet, hvis oprindelige Bestemmelse er at fremme Pressens rette Brug og forebygge dens Misbrug, skulde kunne fremstaae som en Corporation eller et Selskab, der ligeoverfor Regjeringen vaager over Trykkefriheden, og at det skulde være beføiet til at fremkomme med politiske Andragender, hvortil udentvivl nærværende og det andet, der foreligger os, kan henregnes, dertil kan jeg aldeles ikke ansee det competent, og jeg troer, at, naar man vilde erkjende dets Competence i saa Henseende, Conseqventsen maatte føre til at man maatte indrømme mange andre Associationer en lige Ret, hvilke ei kunde andet end have høist skadelige Følger. Der er endog enkelte constitutionelle Stater, ifølge hvis Forfatning det udtrykkelig er bestemt, at ingen Associationer eller Corporationer maa fremkomme med politiske Andragender, men kun med Andragender angaaende Associationens egne Rettigheder. Jeg formener derfor og, at man, uden at gaae ind paa det Forelagtes Realitet, bør afvise det. Jeg veed meget vel, hvad jeg udsætter mig for af Pressen ved at fremtræde mod Trykkefrihedsselskabet, men Hensyn hertil skulle ei afholde mig fra uden Forbeholdenhed at udtale, hvad jeg anseer for sandt og rigtigt. Grosserer Meinert; Det fremgaaer af den sidste Talers Yttringer, at han ikke har været enig med Trykkefrihedsselskabets øvrige Medlemmer om at indgive det nærværende Andragende, og at han ei har været tilstede paa den Generalforsamling, paa hvilken dette blev vedtaget, men det beroede jo paa ham selv, at møde der, og da gjøre sin Mening gjældende. Naar han har indvendt, at de ikke vedkommer Selskabet, at indkomme med en Besværing som den nærværende, saa skulde jeg dog mene, at Trykkefriheden vedkommer Selskabet, og at det ikke blot vedkommer det at paasee Trykkefrihedens rette Brug, men og at paasee, at Trykkefriheden kan bruges Den kgl. Commissarius: Jeg maa dog derved bemærke, at Trykkefrihedsselskabet paa ingen Maade er nogen constitueret Autoritet; det har selv gjort sig dertil, og dette kan naturligviis ikke give det nogen bemyndigelse. Det turde ogsaa være noget ubilligt at forlange, at det enkelte Medlem, som ikke vilde vedkjende sig, hvad der foregik i Selskabets Generalforsamlinger, skulde møde for at indlade sig i Kamp. Ved at gaae ind i Selskabet, har man paataget sig en Forpligtelse til at betale 2 Rbd. om Aaret, men ikke til at tage Deel i politiske Kampe. Producenten: Jeg skal kun bemærke, at, naar jeg afholder mig fra at gaae ind paa nærværende Spørgsmaal – skjøndt jeg i sin Tid har taget ikke liden Deel i de omfattende Discussioner, som ere blevne førte herom –, saa er det, fordi jeg troer, at det er uden Jndflydelse paa det Spørgsmaal, som foreligger, nemlig om det indgivne Andragende skal overdrages til den Comitee, som alt er nedsat om et lignende Andragende; thi saa vist som det er, at Trykkefrihedsselskabet ei er nogen constitueret Autoritet, saa vist er det, at det ved flere tidligere Leiligheder er afgjort, at dets Andragender ikke blot ere blevne tagne under Behandling, men endogsaa have havt en ikke uvæsentlig Jndflydelse paa Stændernes Forhandlinger. Den Betingelse for Andragendets Fremme, at det skal understøttes af et Medlem, er i fuldeste Maade tilstede.